Diari Oficial de la Generalitat Valenciana


Sumari del DOGV 5967, del 04-03-2009 (2009/2301)

Informació pública corresponent a l'autorització administrativa per a la distribució de gas natural al municipi de Rojales, d'acord amb la resolució de la Direcció General d'Energia de la Conselleria d'Infraestructures i Transports per la qual es resol la concurrència de peticionaris a l'autorització administrativa per a la gasificació del municipi de Rojales, en favor de Gas Natural Cegás, SA. Expedient número CBREDE/2005/78/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2301


Data del document
:   04-02-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública corresponent a l'autorització administrativa per a la distribució de gas natural al municipi de Rojales, d'acord amb la resolució de la Direcció General d'Energia de la Conselleria d'Infraestructures i Transports per la qual es resol la concurrència de peticionaris a l'autorització administrativa per a la gasificació del municipi de Rojales, en favor de Gas Natural Cegás, SA. Expedient número CBREDE/2005/78/03. [2009/2301]  
Als efectes que establixen el capítol V de la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a l'autorització administrativa, la sol·licitud següent:  
Peticionari: Gas Natural Cegás, SA, amb domicili en la plaça del Gas núm. 1, edifici B, tercera planta de Barcelona.  
Objecte de la petició: autorització administrativa regulada en l'article 73 de la Llei 34/1998, de 7 d'octubre, del Sector d'Hidrocarburs, per al subministrament de gas natural al municipi de Rojales, a la província d'Alacant.  
Característiques de les instal·lacions:   
Tipus de gas: gas natural.  
Punt de connexió: situat a l'oest del municipi de Rojales procedent del gasoducte Redován-Los Montesinos-Torrevieja, per mitjà de l'extensió de l'antena de subministrament en MPB del terme municipal de Benijófar.  
Traçat: comença en la zona oest del terme municipal de Rojales, on acaba la canalització en MPB del terme municipal de Benijófar, i finalitza en la urbanització Ciudad Quesada. A partir d'esta canalització principal sorgixen diversos ramals per a distribuir el gas natural per tots els carrers i habitatges de les àrees d'autorització.  
Zona geogràfica: les zones urbanes qualificades així en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals seran acreditades per mitjà del certificat urbanístic oportú.  
Pressupost: dos-cents trenta-tres mil huit-cents noranta-un euros i quaranta-sis cèntims (233.891,46 €).  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, situat en l'avinguda Rambla Méndez Núñez, 41 (planta 5ª) d'Alacant i presentar, en dos exemplars, en el centre esmentat les al·legacions que consideren oportunes en el termini de vint dies, a partir de l'endemà de la inserció d'este anunci.   
Alacant, 4 de febrer de 2009.- El cap del Servici Territorial d'Energia: Miguel García Mengual.